經數: 一七二七

經名: 觀音玄義記卷第二

頁數: 九○一

上              欄

破惑之智. 卽顯有悲之智. 普除衆生妄惑之

苦. 例於大慈熏應與樂. 同是法身一自在用.

一用二能. 故有能熏所熏之義. 良由應身本是

自行證得之法. 以慈熏故. 方遍益他. 然則慈

心非不熏眞. 悲心非不熏應. 眞身非不與樂.

應身非不拔苦. 欲令易解. 是故經文寄兩問

答. 分別說也. 二此亦下*辯六卽. 博地已具

治病雨寶二種之理. 與佛不殊. 名字已上隨

淺隨深. 能治能爾. 三就前下結指經目二. 初

指經文. 二故知下結題目. 六冥顯三. 初釋名.

二大聖下辯相二. 初明二益三. 初示相. 大聖

常以眞智冥熏. 妙色顯被. 無明隔故益而不

知. 二譬如下擧譬. 兩曜喩二益. 盲者喩無明.

凡小全在下地分隔. 眼膜旣有厚薄之殊故.

不見之相不可一揆. 三故藥下引證. 三草二木

而皆不知一地一雨. 下不測上亦通圓人. 故

引妙德不知妙音. 言以不知故名爲冥益者.

此明二身於不知者. 皆稱冥益. 卽彰眞應於

其知者. 皆稱顯益. 發智見理於眞顯益. 見身

不識但荷冥利. 眞冥應顯可以意思. 二此亦

下明六卽. 理同極聖此則不論. 名字卽人所

有智行兼他之益. 後七方便受而不知. 肉內

外凡二益非薄. 皆知卽性故離我能. 三若就

下結指二. 初指經文. 前論眞應各有冥顯. 斯

爲盡理. 今以人法別對二益. 且隨文爾. 二故

知下結題目. 七權實三. 初釋名. 暫用則權宜.

非暫則究竟. 二略言下*辯相二. 初泛明三種

二初總示三種. 卽唯自唯他及自他共. 以諸

經論所談權實. 其相不同. 或言自行有權有

中              欄

實. 或許化他有權有實. 或經論說自行之法

皆名爲實. 化他之法皆名爲權. 是故今家凡

論權實. 須明此三. 若不然者. [&FFFF]#學之徒. 則不

盡知權實之相. 於諸經論不[&FFFF]#生疑. 復應了

知權實法相. 或約理事或約理敎. 敎行縛脫

因果體用. 漸頓開合通別悉檀. 皆通自他及

自他共. 今以中觀對於二觀爲權實者. 似用因

果而*辯三番. 自修三觀爲自行權實. 若約化

他但隨他意. 四悉[&FFFF]#時不可定判. 若第三番

自行三觀. 有權有實. 以順智故只稱爲實. 化

他之法雖有權實. 以順情故唯稱爲權. 二用

此下遍歷諸敎二. 初略指四敎. 隨敎淺深明

理事等. 約自約他及自他1共. 義皆不闕. 二復

就下明圓六卽. 六通三敎卽唯在圓. 復就自

行. 明六權實從因至果. 義便故也. 二尋此下

別用第三. 前番問答有權實. 七難二心在權.

永離三毒是實. 以由大士用於自行一心三

觀. 觀其音聲令皆解脫. 故都判爲實. 後番問

答. 十界身說顯有權實. 以是大士隨差別機

示種種應. 故[&FFFF]#判爲權. 此乃判於自行化他.

以爲權實無第三番. 如何分經兩段而對權

實. 三前問下結歸二. 初結指經文. 前後皆云

自行化他者. 簡異單自行單化他權實. 意云.

前番是自他相對之實. 後番是自他相對之

權. 二故知下結歸題目. 八本[&FFFF]#三. 初名義. 淨

名玄義云. 所言本跡者. 本卽所依之理. 跡是

能依之事. 事理合明故稱本跡. 譬如人依住

處. 則有行往□跡也. 住處是所依. 能依之人

有行往之跡. 由處有跡尋跡得處. 當知若高

下              欄

若下實得皆本. 若高若下應現皆跡. 二若通

下解釋二. 初通凡漸. 世智高者諸有施作. 但

見□跡[&FFFF]#知本意. 二敎賢聖至別似位. 本所

證得下位焉知. 節節皆可通論本跡. 二局圓

聖二. 初局分滿二. 初略示. 的論其本. 須破無

明證法身體. 所垂之跡或九界身或現八相.

二若一下簡判二. 初簡一往. 二今細下取細

明二. 初約義明二. 初明本跡通高下. 若知四

句釋之方盡. 一本下跡高. 初住法身跡爲八

相. 上位菩薩. 八相元是妙覺威儀. 故云跡高.

二本高跡下. 妙覺法身跡爲下地及九界相.

三俱高. 妙覺法身跡爲八相. 四俱下. 初住法

身跡爲九界. 中四十位本跡高下. 可以意知.

二何以下明實得*辯是非. 二故壽下引文證.

自意是本他意是跡. 二就本下通六卽. 五位

本跡理皆具足. 三就前下結歸二. 初指經文.

前以實本益他. 後以垂跡益他. 二故知下結

題目. 九緣了三初標示名義三. 初示名義. 此

之名義修性皆然. 二了者下*辯流類. 類至極

果. 節節名異其體不殊. 三大論下引論釋. 緣

了之相實同耘種. 非此二力性田不□. 二通

論下依敎解釋二. 初諸敎皆具. 藏通義立全

乖性種. 別敎雖有初心別修. 唯有圓敎修性

不二. 雖云皆具須*辯此殊. 二今正下剋就圓

論二. 初剋*辯二因二. 初明二種因果. 此中

二因且在修類. 二原此下討二種根本三. 初

總明或德. 前之因果猶在修中. 今窮其源性

具緣了. 淨名云. 一切衆生本涅槃相不可復

滅. 本菩提相不可復得. 起信論明眞如二德.

經數: 一七二七

經名: 觀音玄義記卷第二

頁數: 九○二

上              欄

謂如實空如實不空. 當宗明三千卽空三千

卽假. 皆是性德緣了文也. 二大經下別引文

釋二. 初證釋了因. 不明三千徒消一切. 非空

假中[&FFFF]#*辯自空. 如實空性與一切染本不相

應. 一切染者. 不出三惑. 自非本性卽空假中.

豈能不應一切染邪. 乃畢竟空爲了因性. 亦

用等者. 全性起修方見本空. 二又云下證釋

緣因. 經云衆生卽菩提相及涅槃相. 或謂理

中獨具佛德. 今文衆生有初地味禪及滅盡

定豈非性具天法聲聞法邪. 旣具此二. 餘諸

法界那不具邪. 又具二定者. 從二習果及報

果說. 豈不各具性相等邪. 不以理具而消此

文. 如何欲散便是滅定. 性德緣因於玆驗矣.

三以此下依性立修. 以此二種者. 性種也. 方

便等者. 智行也. 女末者. 類種也. 由斯性類.

修成智行乃至二嚴. 二此一下不論六卽. 此

科正意但明理卽非論五位. 三前問下結1指

經題二. 初指經文. 明今二嚴必有其本. 故從

二種受名. 二故知下結題目. 十智斷三. 初略

標二通途下廣釋二. 初不二而二明智斷二.

初約通途明二德. 言通途者. 此解兼別. 以有

爲無爲對智斷故. 若唯圓說. 苦集尙無作智

德豈有爲. 然名雖借別其意唯在圓. 以修妙

三觀得成圓斷功. 因時立此能至果須休息.

故將無作行暫立有爲名. 斷德稱無爲別從

道後立. 此猶敎道設. 是故曰通途. 此文自二.

初智德二. 初列異名. 圓淨等者. 智極故圓惑

盡故淨. 不生不滅名爲涅槃. 二言有下釋有

爲. 智雖無作有斷證功. 故借別敎立有爲稱.

中              欄

因雖無常等者. 涅槃經中. 因外道輩執因是

常成無常果. 佛用別敎以無常因感常住果.

而對破之. 故因無常猶在別敎. 將因等者. 由

惑未斷故起智照. 一分惑滅一分智忘. 故智

無常. 旣有照用故名有爲. 果旣惑盡稱理常

住. 更無爲作. 將因名果故令智滿受有爲名.

二斷卽下斷德二. 初列異名. 解脫者. 不繫名

解. 自在爲脫. 在染不染名之解脫. 方便等者.

機生則生. 是生不生. 機滅則滅. 是滅不滅. 權

示生滅不被染□. 故此涅槃名方便淨. 二言

無下釋斷義二. 初簡小. 不知三種世間常住.

謂煩惱滅便無身心. 安能自在名無體斷. 但

於虛妄見思解脫. 未得三千三諦自在. 二大

乘下明大二. 初正示. 妙覺三脫名有體斷. 所

言斷者. 任運斷也. 已有智德了三惑空. 故處

九道惡自相離. 衆生之心如塗膠手捉物皆

粘. 諸佛之心如淨洗手捉物不粘. 已有智水

洗其膠故. 致令淨用自然不著. 此智斷德說

有次第. 用無前後. 以三千法究竟卽空. 名今

智德. 三千之法究竟卽假. 爲今斷德. 三千之

法究竟卽中. 是法身德. 道前道後悉是一心.

通敎尙是雙流. 圓果豈當分隔. 二故淨下引

證. 證有體斷. 見受業報全體卽是性惡法門.

如富豪人七寶家業. 凡夫生盲轉動□□. 爲

寶所傷. 二乘熱病見是鬼虎避走遠去. 圓人

之眼不盲不病. 明見是寶自用用與. 非觸不

被損傷恐怖. 而能以此自給惠他. 於此證理

名爲自給. 以此利物卽是惠他. 今之斷德正

在惠他. 此等皆由體達修惡卽是性惡. 今明

下              欄

究竟體達位也. 二寂而下約寂照簡非德. 常

住寂照妙色妙心. 方名智斷莊嚴之相. 小乘

陸斷身智俱忘. 將何永度衆生. 將2何常照寂

理. 二如此下二而不二明三德二. 初約卽三

明理極二. 初明二三不殊. 而寂而照卽是智

斷. 非寂非照卽是法身. 二德旣窮法身乃極.

亦名究竟二種佛性. 二法身下明因果無別

二. 初別示三法因果二. 初法身隱顯. 法身一

德體非因果. 而有隱顯者. 斯由緣了逆順故

也. 緣了逆性而成惑業. 故使正因非隱而隱.

名如來藏. 緣了順性而成智斷. 故使正因非

顯而顯. 名爲法身. 雖有隱顯體無增減. 故大

經云非因非果. 二又云下二德修性. 是因非

果復名佛性. 佛是果稱. 豈非果法而爲因種.

是果非因復名佛性. 性是因稱. 豈非因法而

爲果德. 不以修性緣了銷之. 此文安解. 二佛

性下總示三法因果二. 初約義示. 前雖因果

互是互非. 而皆稱佛性. 驗知緣了通因通果.

又言. 佛性非因非果. 良以正因不卽我陰. 故

曰非因. 緣了不離我陰. 故曰是因. 不卽故一

點在上. 不離故二點在下. 是故性三不縱不

橫又正因不卽智斷. 故曰非果. 緣了不離智

斷故曰是果. 不卽故一點在上. 不離故二點

在下. 是故果三不縱不橫. 故知妙三貫通因

果. 方得名修性不二. 二故普下引文證不達

妙三始終該[&FFFF]#. 普賢觀文如何可解. 二智德

下復就二符經文. 若匪智德常照. 何能卽稱

卽脫. 若非斷德遍調. 安得身說普應三前問

下結歸二. 初指經文. 二故知下結題目. 三問

經數: 一七二七

經名: 觀音玄義記卷第二

頁數: 九○三

上              欄

此下貼文爲證二. 初約無文立難. 攬乎別文

立其總目. 釋題十義名出餘經. 今經全無此

文. 何名攬別爲總邪. 二答大下約有義答通

三. 初明衍義衆經共用二. 初約法義明. 大乘

諸部皆談中道. 故使義門可以共用. 二若不

下以人師驗. 諸師說釋諸大乘經顯理則須

論佛性. 指惑則[&FFFF]#非五住. 豈以當經無文爲

責. 二此品下以二問答貼義無虧. 十種別名

文雖不列. 以二問答總類貼十義. 明如目擊. 故

曰宛然. 三今已下別點句句. 證十義二. 初結

前有義開後有文. 前云在文無十名者. 但無

次第明示十名. 若於品中散取諸句. 則有文

有義也. 二如文下約句對義. 自在之業卽法

身者. 眞應二身亦稱色法. 應則現色眞則冥

法. 名從所契故曰法身. 理具一切一一融通.

最自在也. 業是德業卽智德也. 眞身契法名

自在業巍巍是重明高累之貌. 高明如是卽

滿足也. 此等理智相合. 皆眞身名義也. 若運

三業無顯應者其福不失. 須知密有與拔之

功. 卽冥益也常捨行者. 畢竟空智無所受著.

故屬智德. 又以卽觀音聲屬智. 皆得解脫爲

斷此彰二德同時而用. 應知句句證義不獨

示其十義有文. 亦顯十重二1二互具. 四料簡

二. 初別料簡十. 初簡人法二. 初問. 彼經具明

十法王子. 觀世音法王子外. 自有普門法王

子. 旣以普門而名於人. 今釋普門那定屬法.

二答二. 初立句二. 初泛立四句. 句雖有四義

實唯二. 不出相非及相卽故. 如此二義皆通

大小. 今意在大. 而論小乘卽離句者. 欲示名

中              欄

言須將理定. 所*辯人法. 若其不以二諦中

道. 甄其權實但言卽離. 何能的顯今之相卽.

二若約下以部對句二. 初明諸部人法卽離

四. 初華嚴. 彼經別敎. 緣實相法. 修次第行.

未能卽以實相之法. 爲觀行人. 是故人法互

不相卽. 圓觀不次. 卽以實相爲觀人行. 是故

人法更互相卽. 別則證道方卽. 圓則始終不

二. 二三藏. 此敎有門. 人如[&FFFF]#角故無. 陰有生

滅故實. 此唯非句. 空門兩向. 攬實爲假假實

不同. 名互非句. 旣不相離復名互卽. 此敎兩

門雖談卽離. 人之與法俱非中道. 三方等. 四

敎□談. 藏通唯二諦. 別圓同華嚴. 四般若下

例餘. 般若蕩相鈍謂但空. 同前二諦. 利分二

種同前別圓涅槃四敎雖俱知常. 初心用觀

不無差別. 藏通且須順於二諦. 別初心人未

卽圓法. 二今方下明難屬方等卽句. 二今明

下通難三. 初正約卽句通難. 今品前問答觀

音屬人. 能觀所觀豈非法邪. 若後問答旣以

普門爲所證法此法豈無能證人邪. 方等旣

以普門目人. 能目普門豈可非法. 論其大意.

觀音普門皆中道法. 隨悉檀益將何目人. 唯

圓始終卽攬實相. 而爲假人. 二例如下傍取

人物例顯二. 初以人顯. 二譬如下擧物喩. 三

今普下以人法互具結示三. 初明法具人. 二

若倂下明人具法. 三如身下以身爲例. 皆可

見矣. 二簡慈悲二. 初簡慈悲名相三. 初明與

拔同異二. 初與拔相兼問. 苦除卽樂. 如夕盡

卽曉. 樂至苦除. 如燈來闇滅. 趣擧一種卽有

二能. 何以慈悲而分兩法. 二答通下與拔不

下              欄

俱答. 一能兼二. 此就通論對境發心. 實須別

說. 故擧二喩以彰別相. 二明喜捨闕具二. 初

問. 二答二. 初不二是捨. 四無量心. 捨無別

體. 奢摩他觀體旣是定. 定能與樂毘婆舍那

觀體旣是慧. 慧能拔苦. 二觀不二卽憂畢2叉.

亦名平等捨. 故不二而二則立慈悲. 二而不

二卽是於捨. 今旣明於不二慈悲. 則已3含捨

故不別立. 二喜者下苦在闕喜二. 初約法釋.

今明慈悲是立誓願. 運慈與樂生旣苦重. 卽

須運悲. 二俱未遂何喜之有. 福慧滿時藥珠

功畢. 方與衆生生乎慶喜. 二如阿下引事例.

阿4輸加王卽育王弟. 不歸三寶見兄飯僧乃

生嫌謗. 育王見愍設計勸之. 王入溫室詐言

已崩. 策之紹位. 方登御座育王出怒. 其罪當

死. 乃令七日受王五欲. 使□陀羅逐日唱死.

過已王問. 受樂否邪. 答言. 我聞幾日當死唯

苦無樂. 王言. 沙門觀念念滅. 雖受供養寧有

著心阿*輸知已. 出家修道得阿羅漢. 少痛

奪樂近事可驗. 衆生若此. 故菩薩心未生喜

也. 三問禪下明支等前後二. 初約前後問. 今

論四等慈悲喜捨. 慈能與樂則樂前喜後. 何

故禪支喜前樂後. 初禪五支. 謂覺觀喜樂一

心. 二禪四支. 謂內淨喜樂一心. 三禪無喜. 四

禪無樂. 今約初二. 皆喜在前樂支在後. 其意

何邪. 二答禪下約自他答. 自證禪支從[&FFFF]#至

細. 前喜後樂. 利他四等先與其樂. 後方慶喜.

故其次異. 二復次下簡與拔有無三. 初外道

虛想. 四禪四空及四無量十二門禪. 根本定

也. 通於內外小大聖賢. 而修證之. 若諸外道

經數: 一七二七

經名: 觀音玄義記卷第二

頁數: 九○四

上              欄

及正信凡夫修慈悲喜捨. 自證此定. 虛想衆

生離苦得樂. 於他無益. 自雖暫益不[&FFFF]#退失.

二若二下明二乘自利. 二乘修此雖不益

他. 自拔分段得小涅槃. 三今菩下明菩薩遍

益二. 初明行超凡聖. 不同凡外隨禪受生. 異

小聖賢但自拔苦. 1蓋非生法二種緣慈. 乃以

無緣法界與拔. 令諸衆生離一切苦得究竟

樂. 二明同時與拔. 無緣慈悲不二而二. 用不

異時. 分別令解故各說耳. 言前明拔苦等者.

從本懷故先標於慈. 若從用次先拔後與. 是

故四誓從用爲次. 三簡福慧二. 初定福智與

拔所以二. 初問. 二答. 因修福慧. 至果則成智

斷二德. 此德與生體性無二. 故稱觀音智德

人名. 卽能顯召本性了種. 是故能除暗或苦

也. 若對普門斷德應身. 卽能引起本性緣種.

是故獲於因果之樂. 若不爾者. 何名感應道

交. 二問福下*辯福慧一異是非二. 初約隔異

難. 備擧相資難今隔異. 二自有下約偏圓答

二. 初立卽離四句. 大小皆四故. 知卽離名同

義異. 二如六下通偏圓諸敎二. 初明三敎卽

離俱非二. 初明小衍二. 初三藏. 菩薩一位得

兩卽句. 羅漢白象得二離句. 雖有卽離同在

三藏. 二若大下大乘. 約別地前論於四句. 初

以行行對於慧行而爲福慧. 不破無明故俱

名福. 卽此二福能破取相. 復受智名故. 此福

智當兩卽句. 又地前福智無明全在. 故皆名

福. 地上福智分破無明. 故皆名智. 此之福智

當兩非句. 故兩四句非今福智. 二方等下例

二部. 二今此下明圓敎開合俱是二. 初釋二.

中              欄

初二而不二三. 初明相卽. 一心三止爲福. 一

心三觀爲慧. 始從理性終乎極果. 定慧不二

是今兩卽也. 二故大下明互具. 般若旣是尊

妙人見. 驗慧具福. 尊妙卽是上定故也. 論卽

大論. 彼□首楞嚴爲健相也. 三昧旣能破彼

强敵. 驗福具慧. 强敵卽是無明故也. 三大經

下明異名. 五名之中. 般若師子吼是慧. 楞嚴

金剛是定. 佛性是通名也. 旣是異名彌彰體

一. 是故此五皆雙具之稱. 復以無妨禪慧以

結不二. 二不二下不二而二. 法雖不二. 不妨

分門各作名數而爲解釋. 二此是下結. 論雖

分門別相而說. 須知禪慧畢竟不二. 四簡眞

應二. 初正簡眞應二. 初立句. 二若非下簡示

二. 初簡前三句非. 且簡凡小實兼通別. 通敎

陸斷同藏二乘. 地前作意非不謀應. 圓六根

淨雖全性發. 別惑在故未名眞應. 二亦眞下

示後一句. 是卽眞而應世之常談. 自捨今宗

[&FFFF]#窮其妙. 都爲他師不知性惡. 致令起應不

得無謀. 徒說無緣之慈. 不究無緣之旨. 二今

依下兼定常間三. 初一往且分. 以經二段別

對常間. 二常間下二往互具二. 初立. 二鳥者.

大經第八鳥喩品云. 善男子. 鳥有二種. 一名

迦□提. 二名鴛鴦. 遊止共俱不相捨離. 此品

答前. 云何共聖行. 娑羅迦□提. 舊解或云.

娑羅一雙□提一雙. 或云. 娑羅一隻. □提

一隻. 或云娑羅□爲鴛鴦. 章安云. 然漢不

善梵音. 只增2諍競. 意在肉喩. 取其雌雄

共遊共息. 以喩生死涅槃中俱有常無常. 在

下在高雙飛雙息. 卽事而理卽理而事. 廣

如彼疏. 今喩二身常間兩益不得相離者. 乃

下              欄

是觀音分證涅槃中常無常二用也. 二若小

下釋二. 初小眞理天然是佛法體. 善吉觀

見常無間然. 於蓮華尼似如有間. 故於二

聖明常無常. 斯乃眞身自有二益. 丈六之

相於有緣者常得[&FFFF]#之. 若其無緣同處不見.

豈非應身亦有二益. 二大乘下大. 佛法界

身未[&FFFF]#不益. 於情執者而成間滅. 眞具二

也. 佛應化身隨機生熟出沒無間. 應身常

益也. 見不見異令應不常. 又成間益也. 故

知二身各具二益. 三而今下順文別對. 前文

卽稱卽感. 別對眞身常益之義. 後文現相生

滅. 別對應身間益之義. 五簡藥珠二. 初依義

互具. 但就譬說卽顯眞應各能與拔. 斯爲盡

理矣. 二若別下就文別對. 前文除苦名爲3藥

身. 後文與樂名爲珠身. 且順經文作斯別對.

六簡冥顯. 三十六句者. 冥顯機應各論四句.

冥機者. 過去善能感也. 顯機者. 現在善能感

也. 亦冥亦顯機者. 選現善業共能感也. 非冥

非顯機者. 過現無善當能生善而能感也. 冥

應者. 法身也. 顯應者. 應身也. 亦冥亦顯應

者. 二身俱應也. 非冥非顯應者. 亦法身. 但以

不見不聞而知而覺爲冥應. 不見不聞不知

不覺卽雙非應. 故此二應皆果中法身也. 識

此八已. 相對互對具足而言成十六句. 約機

感應約應赴機. 各成十六. 加根本四卽三十

六. 若解此意則無生不感無時不應. 除諸邪

見深荷聖恩. 亦知一切衆生無一不成佛也.

七簡權實二. 初定文立難. 眞卽是實假卽是

權. 答文備見四種相也. 二立句答通二. 初詳

經數: 一七二七

經名: 觀音玄義記卷第二

頁數: 九○五

上              欄

論互具. 眞智冥應脫有淺深. 七難二心[&FFFF]#

事中之苦. 脫權也. 離三毒根成佛無疑. 脫障

實惑也. 權智顯應得度不同. 見身聞法破

惑顯理. 度實也. 事中怖難得無畏者. 度權處

也. 機熟之者. 對此二智得權實理. 名俱度. 離

淺深障名俱脫. 機生返此. 是故俱名不度不

脫. 二據說且分. 八簡本跡二. 初本跡俱與拔

二. 初各具二用. 二非本下相由貼文. 非脫衆

苦之跡. 不顯一眞之本. 故前問答是明跡本.

非證千如之本. [&FFFF]#垂十界之跡. 故後問答是

明本跡. 二問本下本跡. 異眞應二. 初問. 二

答. 諸經所說始從地住終至等妙. 一分眞明

一分應起. 豈唯一世實居當念. 是名橫*辯.

別明本跡如壽量品. 卽今說久遠爲本. 諸經

及跡門名已說. 近成爲跡. 旣約久近. 是故名

就三世□論. 前明觀音多就體用. 而論本跡.

今彰部故約久近. 而明本跡. 九簡緣了二. 初

約當宗問答四. 初明善惡法門性德皆具二.

初問. 緣能資了了顯正因. 正因究顯則成

果佛. 今明性具緣了二因. 乃是性德具於成

佛之善. 若造九界亦須因緣. 九界望佛皆名

爲惡. 此等諸惡性本具不. 二答. 只一具字彌

顯今宗. 以性具善諸師亦知. 具惡緣了他皆

[&FFFF]#測. 故摩訶止觀明性三千. 妙玄文句皆示

千法. 徹乎修性. 其文旣廣且義難彰. 是故此

中略談善惡. 明性本具不可改易. 名言旣略

學者易尋. 若知善惡皆是性具性無不融. 則

十界百界一千三千. 故得意者以此所談. 望

止觀文不多不少. 二明提佛但斷修中善惡

中              欄

二. 初問. 一闡提者. 此□無欲. 以於涅槃無樂

欲故. 又□信不具. 以具不信善惡因果故. 旣

無欲無信名斷善盡. 佛已永離五住二死名

斷惡盡. 善惡旣是理性本具. 則不可斷是何

善惡提佛斷盡. 二答. 夫一切法不出善惡. 皆

性本具非適今有. 故云法住法位世間相常.

若因修有安得常住. 大經云. 十二因緣非佛

修羅人天等造. 不是性具何得非造. 起信云.

一切法眞不可遣故. 若非正具那得皆眞. 以

皆本具故得名爲性善性惡. 復以性具染淨因

緣. 起作修中染淨因緣. 乃有所生世出世法.

若具言者. 本具三千爲性善惡. 緣起三千爲

修善惡. 修旣善惡. 乃論染淨逆順之事. 闡提

是染逆之極. 故云斷修善盡. 佛是淨順之極.

故云斷修惡盡. 若其性具三千善惡. 闡提與

佛[&FFFF]#斷纖女. 三明性中善惡不斷所以二. 初

問. 二答二. 初約理答. 善惡是性性不可改安

可斷邪. 旣不可改. 但是善惡之法門也. 法名

可軌. 軌持自體不失不壞. 復能軌物而生於

解. 門者能通. 可出可入. 諸佛向門而入則修

善滿足修惡斷盡. 闡提背門而出. 則修惡滿

足修善斷盡. 人有向背門終不改. 二譬如下

擧譬類. 魔燒佛經如提斷修善. 性善不盡以

法合也. 佛燒惡譜如斷修惡. 惡法門存卽是

合也. 焚典坑儒雙喩二人斷修善惡. 豈能

等合也. 四明提佛迷達起不起異二. 初問二

人善惡旣皆斷修而存於性. 何故闡提後起

修善. 如來何故不起修惡. 二答二. 初以了達

故不起實惡. 提以邪癡斷於修善. 旣不能達

下              欄

性善本空. 故爲善染修善得起. 佛以空慧斷

於修惡. 了達性惡本來淸淨. 惡不能染故泯

修惡. 二以自下以自在故. 能起權惡. 佛能達

惡於惡自在. 現惡攝生不染不起. 闡提若爾

則名佛矣. 二若依下破他義顯正二. 初[&FFFF]#他

非義二. 初明他得修失性. 他卽陳梁已前相

州北道. 弘地論師也. 又有攝大乘師. 亦同地

人之解. 他明梨耶是無記無明善惡所依. 能

持一切善惡種子. 闡提但斷現行之善. 後爲

種子熏起於善. 佛斷此識無惡種熏. 永不起

惡. 仍釋伏難. 佛斷惡種. 如何現惡化諸衆生.

故釋云但以神變現惡化衆生耳. 二問若下難

他作意同外. 斷惡旣盡神變現惡. 全是作意.

非同明鑑無 念而形. 雖相州南道弘地論者.

以法性爲依持. 然不明性具諸惡法門. 現惡

度生亦未能逃作意之咎. 二今明下明今妙

旨二. 初正明由性具善惡起權實善惡二. 初

正示今義. 闡提成佛諸佛現惡. 若非不斷性

善性惡. 則義不成. 二以有下結成妙旨. 斷常

名通別人緣理斷九. 以定斷九故昧性惡. 名

爲斷見. 不能忘緣是存修惡. 名爲常見. 涅槃

已前皆名邪見. 斯之謂歟. 斷修存性旣離斷

常. 乃絶一切邊邪之義及種種思. 斯是妙旨

庶去滯情. 二如來下重明由達不達故. 自在

不自在. 現惡達惡豈能染惡. 惡際實際縛相

脫相. 非道佛道. 以了達故無有□□. 闡提不

爾故永異也. 十簡智斷二. 初明二德同時二.

初擧一法難與拔二用. 旣是一法而立異名.

必無所局. 何故拔與. 定屬智斷. 二然而下約

經數: 一七二七

經名: 觀音玄義記卷第二

頁數: 九○六

上              欄

身心. 從二嚴立稱. 名從義立不無親[&FFFF]#. 心解

通融屬智. 身力自在屬斷. 心則智慧莊嚴. 身

則福德莊嚴. 此之二嚴宜對拔與. 二今經下

示兩文互擧. 智斷二德何曾相離. 今且各說

互相映顯. 前段明智後段明斷. 二若深下總

結益. 擧此十雙以爲義例. 庶乎行者遍通一

切. 若其然者釋今題目無邊際也. 第二別釋

二. 初標列. 謂分文人法各自解釋也. 二以何

下解釋二. 初釋觀世音二. 初結前生後二段.

二云何下依別委釋二初. 簡示境智二. 初標

科. 思議中理外理內者. 此與餘文所說有異.

若四敎義以藏通二諦爲理外. 別圓二諦爲

理內. 蓋約眞諦非是佛性. 故云理外. 若淨名

玄義以衍門三敎皆爲理內二諦. 蓋由通敎

眞諦含中故也. 今文通以外道及四敎起見

之徒. 皆名思議理外境智. 故引中論以爲能

破. 若思議理內境智者. 旣破四性觀理證眞.

正在通敎義兼三藏. 若不思議境智者. 正唯

圓敎亦兼別敎. 圓該六卽別在後心二. 一天

下釋相二. 初明思議二. 初約理外二. 初立四.

謂天然相待因緣絶待. 此四卽是四性異名.

用此名者. 略有二意. 一示名言通於邪正. 須

以理惑定其是非. 且如天然及以絶待. 本圓

極名今在理外. 故知不可以名定理. 二明

理外不全外外. 意令內人勿於正法生於性

計. 故立此名定其見過. 又四句中皆雙檢者.

蓋以境智俱有自生等過故也. 初天然中. 言

由智故境由境故智者. 借彼相待顯此天然.

二相待者. 境待智成智待境立也. 三因緣者.

中              欄

非是單自單他. 而成於境. 乃自他和合方成

於境. 因緣卽是自他故也. 智亦如是. 此卽共

性. 四絶待者單自單他及自他共. 此待皆絶.

約無三句情謂. 一往立絶待名全非絶理. 二

□是下破二. 初總約性執斥三. 初約理外斥

1上之境智旣屬四性不入三諦故云理外. 二

故中下引中論斥. 法離四性那計四邪. 三計

執對約起過斥. 理外妄想於四計中. 自執者

是實. 他語者皆妄. 見惑旣盛愛使亦增. 見愛

相添卽九十八. 因玆造業受苦無窮. 二云何

下別示. 四性過二. 初自生二. 初擧過二. 初約

能迷所迷二. 初能迷諸惑. 隨執一種卽生十

使. 利中有鈍卽背上使. 歷三界四諦. 成八十

八. 雖遍三界及以四諦. 隨生一見卽能具起

一處理顯頓能除滅. 是名通名利使煩惱. 若

思惟惑界繫不同. 旣非迷理不對四諦但歷

三界而成十使. 足前乃成九十八使. 二此則

下所迷諸法. 卽四四諦四三寶也. 二若作下

約能執所執二. 初能執性計二. 初正判屬計.

縱學佛法. 若執境智自天而然. 若照不照常

是境智. 我見不忘者唯增生死. 惑業旣盛.

與彼外外輪□一等也. 二故大下引大論證.

彼論明三種我義云. 凡夫三種我. 謂見慢名

字. 學人二種. 無學一種. 見卽利使初果頓斷.

故云學人二種. 慢卽頓使四果方盡. 故云無

學一種. 但隨世俗分別彼此. 有名字我言三

種語者. 卽三種語我不同也. 二今凡下所執

正敎. 以見慢心用經論語. 如蟲蝕字不知是

非. 唯增見慢卽不知非. 以此障理名不知是.

下              欄

昧是非故. 服不死藥而致早夭. 二今不下結

非. 二自生下例三. 若增見慢. 於百千句起過

皆然. 二二明下約理內二. 初示相二. 初明理

內. 於上四種境智之中. 隨用一種. 而知本爲

除於見慢. 遂加精進硏境成智. 於惑能破名

爲畢故. 於智不著名不造新. 乃成似解而發

眞證. 譬如盲人等者. 大經如來性品云. 譬如

百盲人爲治目故. 造詣良醫. 是時良醫卽以

金□提其眼膜. 以一指示之. 問言見否. 盲人

答言. 我猶未見. 復以二指三指示之. 乃言少

見. 彼經所譬具示三諦方云少見. 今文但喩

提見思之膜示眞諦之指. 雖非佛性且約見

空得稱理內. 二雖見下斥作意. 斯境智者雖

滅惑證眞. 非唯境唯智. 思議不絶非今所論.

二今明下結非. 二次明下不思議二. 初據前

破性難. 四句境智若非. 云何立於境智肉諸

經論所明境智不過此四. 二答經下離性四

悉答二. 初辯相二. 初四悉檀相二. 初明赴機

四悉二. 初明四相. 聖人境智永□四執. 若其

衆生於自然境智. 有歡喜生善破惡入理機

者. 聖乃隨機. 說言境智自天而然. 衆生若於

相待境智. 因緣境智. 絶待境智. 有四悉檀機.

聖人一一隨彼機緣. 爲作相待等三種說也.

各令獲益. 是故經中作此四種說境智也. 二

雖作下辯離情. 聖說境智天然等相. 永無四

執愛見不生. 故令聞者破惑入道. 得眞境智.

三悉境智亦復如是. 二如是下明能顯正法

若知四種執著過患. 名識苦集. 若知四悉被

機獲益. 名識道滅四諦旣明三寶則立. 諸佛

經數: 一七二七

經名: 觀音玄義記卷第二

頁數: 九○七

上              欄

之法無不現前. 二若以下不思議相二. 初再

明思1議. 於四境智離計而修. 四性旣空入空

取證. 雖成理內未泯言思. 二若不下正明不

思議三. 初約義示. 問摩訶止觀破見思假節

節皆2明性相二空. 不思議境中約法性無明.

檢四性過. [&FFFF]#溪云. 本自二空爲性德境推檢

二空爲修德境. 是則思議及不思議. 各須性

相二空之觀. 今文何故頓乖諸說. 乃以二空

分對兩處. 答通別二惑同障中道. 委論觀法

皆須二空. 今旣略談名有存沒. 通惑破處雖

具二空. 小人得之住涅槃相. 是故且沒相空

之名. 若破別惑從勝而說. 但存空相而於其

中. 含二空義. 何者. 以觀四種境智名字. 不住

四句亦不不住. 四句屬性不住屬相. 旣了四

種境智之名. 無說無聞. 不起分別. 不作思量.

豈於別理猶計性實. 今分二空破通別惑. 且

順諸論敎道之說. 小但人空大得二空. 先人

後法. 良由今文未論觀法. 且寄次第示妙境

智也. 二金光下引經證. 三此且下指大本. 二

龍樹下引類. 大論釋經皆先破計. 後方示義.

今明境智亦類彼文. 先破理外見慢惑心. 次

斥小乘思議之證. 彼方顯示不可思議四悉

境智. 二夫依下正釋境智二. 初定先後. 二世

者下依義釋二. 初釋境二. 初釋世二. 初釋名

義二. 初示世分三種二. 初直列三種. 大論

釋百八三昧中. 至釋能照一切世間三昧云.

得是三昧故. 能照三種世間. 謂衆生世間. 住

處世間. 五陰世間. 故一家用義. 準彼論之三

世. 演法華之十如. 妙談三千. 固非常情之所

中              欄

企及. 二旣有下義須至三. 二世是下辯三通

十界二. 初約依正明世間. 二各各下約因果

明法界. 二今就下示妙境二. 初示妙義二. 初

明三千緣起. 界有相性至究竟等. 因果方備.

十界皆爾則成百法. 十界3互具旣成百界. 則

使因果成於千法. 如是千法不出解惑因緣.

及以所生世出世法. 小說無漏因緣但能滅

法. 故令四聖終歸陸斷. 大說無漏因緣則能

顯法. 故使四聖終歸常住. 故引大經證大乘

義. 須了緣起修性皆然. 皆由理具方有事用

故也. 然復應知今明千法卽是三千. 以約三

種釋世間故. 且一界報須論依正. 正復假實.

又如初相. 如世日者記於此世. 夭壽賢愚實

法也. 僧俗仕庶假名也. 衣食田宅依報也. 豈

非初相能表三邪. 初後旣爾中可例知. 故千

法三千但廣略爾. 今文前明三種世間. 今說

一千因果之法. 前後相顯其義圓足. 二是諸

下示三諦妙境. 以三千法皆因緣生. 是故一

一卽空假中. 三諦*互具非縱非橫. 故荊溪云.

三德三諦三千. 皆絶言思是爲妙境. 二此境

下該三法二. 初約三人分二境. 一家明觀不

出二境. 四念處心對陰色. 而分內外. 此文心

對生佛. 而分自他. 十不二門以心對彼依正

色心. 而分內外. 則依正生佛及己色陰. 皆名

爲外. [&FFFF]#溪特會兩處之文. 立外境也. 應知生

佛依正. 及己色心皆是法界. 無不具足三千

三諦. 故內外自地皆是妙境. 但爲觀境近而

復要. [&FFFF]#若內心. 故諸經論多明心法遍攝一

切. 須知遍攝由乎不二. 故四念處云. 唯是一

下              欄

識唯是一色. 萬象之色旣許心具. 千差之心

何妨色具. 衆生成佛是依報成. 國土廢興豈

是他事. 有不達者. 但執唯心不許色具. 而立

難云. 色具三千應自成佛. 何處曾見草木受

記. 是何言歟. 是何言歟. 以說心具義則易明.

於色示具. 相則難顯. 故使敎文多明心具欲

[&FFFF]#敎者因易解難. 以心例色. 乃顯諸法一一

圓具. 故云唯色唯聲唯香唯味唯觸. 肉唯心

之說有實有權. 唯色之言非權唯實. 是故大

師爲立圓宗. 特宣唯色. 乃是吾祖獨拔之談.

固隱圓宗唯同他說. 其意何邪. 唯心之義. 今

非不談. 以明自心及依正色. 此之三處各具諸

法. 則令唯心不與他共. 何者. 忽若不明萬法

互具. 如何可立心具三千. 金光明云. 於一切

法含受一切. 斯之密義深可依憑. 問大意云.

色由心造全體是心. 何敎文云. 心由色造. 全

體是色. 又義例說. 心具三千. 是於無情立佛

乘義. 亦是心攝何關色邪. 答約能造心攝法

易解. 故順經論以心攝法. 而爲觀境. 故云色

由等也. 大師旣云. 唯是一色而分二種. 謂有

分別色無分別色. 意指識心爲分別色. 此色

造心有何數量. 那云. 一向色不造心. 旣云. 唯

是一色. 那云. 不云全體是色. 又至果時. 依中

現正正中現依. 刹說塵說因果理同依正何

別. 理性名字已有依正不二之相. 何緣堅執

一邊具邪. 無情佛乘約心具說. 元是一體從

易而觀. 勿引此文證色不具大. 師此說令知

皆具. 而今據此唯局在心. 是得意邪爲失意

邪. 欲人生解邪爲符我見邪. 二問自下引二

經數: 一七二七

經名: 觀音玄義記卷第二

頁數: 九○八

上              欄

經明各具二. 初問. 前以十界而爲世境. 次明

世境有自有他. 他卽生佛自卽己心. 乃引華

嚴心如□師造種種陰. 種種之言豈非生佛.

故據此文而設今問. 能造之心可具十界. 所

造生佛云何各能具十界邪. 以知世人不解

三法無差之義. 謂心爲理生佛是事. 理能造

事心隨解緣造佛. 心隨迷緣造生. 三不相離

名無差別. 此解違經隱覆圓義. 故興此問以

生後答. 二答. 先引淨名實相者. 卽諸法實相

也. 約今經意. 十界諸法皆實相也. 觀身觀佛

實相旣然. 豈不各具十法界邪. 復引華嚴三

無差文. 以證各具. 彼經如來林菩薩云. 心如

工□師造種種五陰. 一切世間中[&FFFF]#不從心

造. 如心佛亦爾. 如佛衆生然. 心佛及衆生是

三無差別. 經文先示心造一切. 便以此心而

例於佛. 示佛權造同心實造. 次復以佛而例

衆生. 示生實造同佛權造. 權實雖異因果暫

殊. 三皆能造一切世間. 故得結云三無差別.

云何[&FFFF]#謂一是能造二爲所造. 何得此三無差

別邪. 此是今家消彼經文. 若明其義更匪他

知. 以今經說因緣果報. 卽是實相. 因緣是能

造果報是所造. 此之造義旣在實相. 是故造

義理本具足. 以此理造方有事造. 三法皆爾.

是故得云理事不二本末相映. 理旣互融事

寧隔異. 三法互具互變互攝. 深有所以. 圓頓

之旨終極於斯. [&FFFF]#溪歎云. 不解今文. 如何消

偈心造一切三無差別. 前問那得自他各具

十界. 今答豈不各具三諦. 故知十界若通若

別. 皆是三諦. 二釋音二. 初約口業正釋. 十法

中              欄

界中佛者. 今旣明機. 須除極果自分證還但

是圓機皆名佛界. 悉可稱名. 二問下明三業

俱機二. 初問起. 二然通下答釋二. 初正明俱

通. 眞寂常照豈簡身意. 唯赴口機. 二而今下

對1偏顯圓二. 初明古遍局六. 初趣擧. 二隨

俗. 三互擧三. 初正釋. 聖標於觀必照生之色

心. 卽身意也. 生標於音. 必對聖之耳識. 旣聞

音聲復觀色心. 則是聖應三業機也. 二舊問

下通難二. 初他難. 一等互擧. 何不名爲聞色

心邪. 二舊答下古通三. 初[&FFFF]#古通. 擧觀爲應.

旣色心兩字則彰應廣. 擧音爲機音但一字.

則是機狹. 機狹應廣. 深顯聖德也. 二今更下

今載. 難若逐字者. 則彰感應有可有不. 若俱

應俱感. 則不應云應二感一也. 三今不下今

爲通聖三俱應凡三俱感. 但約與奪互擧口

意. 四義攝. 獨有言音具於三業. 故云義攝.

五隱顯. 六難易二. 初難急口機易. 二又第下

誓深宜急稱. 二今明下引論圓釋二. 初以覺

觀肉音聲. 且引釋論. 三業之事無不圓具. 覺

觀□動與息共俱. 已成身行. 旣是語本又成

口行. 意業隱細尙能具三. 身口[&FFFF]#顯各具可

知. 二但擧下明觀音圓感應. 大聖一觀非獨

具於一種三業. 須知具足百界三業. 以全法

界而爲應故. 衆生一音圓具亦爾. 以全法界

而爲機故. 斯由大聖照窮正性察其本末. 難

思感應. 豈以人師凡見測邪

觀音玄義記卷第2二

下              欄

3觀音玄義記卷第三

宋四明沙門知禮述

第二釋觀智二. 初標列. 二結境下解釋二. 初

結束世音之境. 欲明觀智先束境界. 世間音

聲品類無邊. 塵沙[&FFFF]#喩. 須依聖敎結示諦境.

方可明觀. 觀不依諦邪錯何疑. 十界是因緣

境界. 以十如是類十二緣. 義無別故. 二二明

下正明能觀之智二. 初泛明諸境觀. 諦緣通

四敎故四. 三諦唯別圓故二. 二諦加三接故

七. 一實唯圓極故一. 無諦體忘觀亦不立. 二

今約下今依三諦觀者. 境順涅槃新伊之文.

觀依中論相卽之說. 蕩情立法示妙融心. 像

末觀門此爲最也. 初示境通別. 通對頓觀別

對漸觀. 二今對下明觀漸頓二. 初雙列. 二次

第下雙釋二. 初歷敎釋. 二種觀二. 初偏圓□

釋二. 初約諸部釋五. 初依瓔珞明三觀. 體於

三假四句不生. 卽俗見眞名從假入空觀. 觀

三假俗入卽空眞. 由俗入眞復名二諦. 於空

不證. 分別一切三假藥病. 應病授藥. 故名從

空入假. 前用眞破俗. 今用俗破眞. 若俗若眞

破用旣均. 復名平等. 以前二破作雙遮方便.

卽以二用作雙照方便. 次第破用旣立. 一心

遮照可修. 故云二觀爲方便等. 三觀俱用從

勝名中. 心旣卽中思議忘泯. 名第一義諦觀.

二此之下依大品明三智4三. 初正明三智相.

內法內名者. 謂理內所詮法相. 及能詮名字.

外法外名者. 卽理外所詮法相. 及能詮名. 空

經數: 一七二七

經名: 觀音玄義記卷第三

頁數: 九○九

上              欄

觀若成. 於此名相悉能體達無我我所. 故佛

言. 摩訶迦葉婆羅門法皆知. 沙門法皆知. 故

云內外能知能解. 然其空智但能總達諸法

無生. 不能別知諸法緣起. 故不能用諸佛道

法. 發起衆生一切善種. 假觀能爾. 故以道種

而名其智. 於一種等者. 夫中觀智者. 則了一

切皆是中道. 中則不偏絶待爲義. 一法若中.

則一切衆生因種. 一切佛之道法. 無不咸趣.

一外有法不名中也. 一法旣爾. 一切皆然. 故

云於一種智. 知一切道知一切種. 一相等者.

結前所說而成遮照. 雙遮則一相寂滅. 雙照

則種種皆知. 遮照同時. 故名一切種智. 二通

而下對上辯通別. 瓔珞三觀大品三智. 通則

異名別分因果. 三此三下對大經四智二. 初

略示四智相. 大經二十五云. 觀因緣智凡有

四種. 謂下中上上上. 下智觀者不見佛性. 以

不見故得聲聞菩提. 中智觀者不見佛性. 不

見佛性故得緣覺菩提. 上智觀者見不了了.

不了了故住十住地. 上上智觀者見則了了.

得阿□菩提. 輔行釋云. 因緣不殊四觀不等.

對別敎中. 云住十住地者. 以次第行從住入

空. 乃至十地方入中道. 次第住三故名爲住.

住及不了□約敎道. 二涅槃下對上判離合.

四敎證修唯三觀智. 空分析體故成四也. 大

經觀緣明四智者. 取藏析空爲下智故. 大品

三智瓔珞三觀簡小明衍故. 若以二經之三.

就大經四者. 應開析空生滅一切智. 若以大

經四就二經三者. 應合下中同入空智. 四若

將下以觀智對五眼. 肉天二眼是四智三智.

中              欄

所觀境本不論開合. 慧法佛眼與三觀智. 主

對己齊. 若論四智須於慧眼. 而對析體二空

智也. 五中論下以中論四句結. 二若將下對

四敎釋二. 初正對四敎二. 初正對敎. 二所以

下出所以. 觀必敎詮智由觀得. 今明觀智須

能詮敎. 二敎必下廣明四相二. 初四敎主二.

初明敎主一異. 文有二義明其一異. 初跨節

論. 只一圓佛被四種機. 說四敎法. 次或可下

約當分論. 隨機所見據敎所詮. 四佛體用優

劣碩異. 二四敎下明補處偏圓. 補處亦明當

分跨節. 例主可知. 二若言下四敎法二. 初明

理尙無一. 二答理下明赴緣說四. 前通釋

題. 十義之首已明此義. 證理絶言被緣須敎.

1初明赴緣. 二三藏下明說四四. 初三藏三.

初明敎相二. 初明願行二. 初依諦立誓. 初爲

陶師者. 合云陶師之子. 因遇彼佛入城乞食.

相好巍巍. 乃發善心而興供養. 遂對彼佛發

於誓言. 願我當成佛. 一如今世尊. 故今釋迦

法住之時. 度人多少等. 皆同住佛. 言卽起慈

悲者. 發心拔苦欲與其樂. 若不諦審非想結

集及輪□苦. 又不諦審三無爲滅. 及盡苦

道. 則不拔苦際非與眞樂. 凡外不諦二乘無

誓. 菩薩雙非依諦立誓. 二行六下依誓起行

二. 初六度塡願. 文中所明六蔽爲集. 六道爲

苦. 六度爲道. 蔽息爲滅. 略擧初後中四例知.

此敎菩薩自伏六蔽. 對破六道. 令他斷集離

苦故也. 菩薩戒疏云. 檀破餓鬼. 尸救地獄. 忍

濟畜生. 進拔脩羅. 禪靜人中. 慧照天衆. 二行

此下六度滿時. 如尸毘王遍割身肉就鷹貿

下              欄

□. 至盡一身不惱不沒. 自誓眞實感身平復.

是檀滿相. 如須摩提王以身就死持不妄戒.

是尸滿相. 如忍辱仙人被歌利王割截身體.

慈忍不動作誓卽感血化爲乳. 是□提滿相.

如好施太子心如意珠雨寶濟貧. 得珠墜海

抒海取之. 筋骨斷壞終不懈廢. 諸天問之. 云

生生不休. 故助抒海海水減半. 龍恐海乾送

珠與之. 是毘離邪滿相. 如尙□2梨得第四禪

出入息斷. 鳥謂爲木於□生卵. 定起欲行恐

鳥母不來. 卽更入禪鳥飛方起. 是禪滿相. 如

□嬪大臣分閻色提地爲七分. 城邑山川均

故息諍. 是般若滿相. 所言滿者度本治蔽行

期滿願. 今蔽已離與拔遂心. 卽知六度其功

剋滿二如此下明時位三. 初約時明行相. 從

古釋迦至□那尸棄佛. 名初僧祇. 準望聲聞

位. 在五停心及別相總相念處也. 觀力旣微

故不知作佛. 從□那尸棄至然燈佛時. 名第

二僧祇. 位當煖法. 旣有證法之信. 必知作

佛. 心未分明故不向他說. 從然燈至毘婆尸

佛. 名第三僧祇. 位在頂法. 內心了了自知作

佛. 口自發言無所畏難也. 無脂肥羊者. 大論

云. 此菩薩雖有上妙五欲不生貪著. 以有無

常等觀故. 譬如有王有一大臣自覆藏罪. 王

欲罰罪. 語言. 若得無脂肥羊當赦汝罪. 大臣

有智. 繫一羊養3以水草. 日日三時以狼怖

之. 羊雖得養肥而無脂. 王問. 云何得爾. 答以

上事. 菩薩亦爾. 見無常空狼. 令結使脂銷而

功德身肥. 二用此下約觀明涉位. 問聲聞根

鈍尙能速入七賢四聖. 菩薩利智何故三祇

經數: 一七二七

經名: 觀音玄義記卷第三

頁數: 九一○

上              欄

猶居頂法. 答聲聞但於一境一門. 修念處等

故易成就. 菩薩遍於一切境界. 一一四門. 復

加六度久遠熏修. 使一一行攝諸衆生令種

熟脫. 故三祇內凡化幾人超凡入聖. 自身此

岸度人彼岸. 故經劫長證位猶下. 言三十四

心正習俱盡者. 頓證羅漢及以支佛. 亦三十

四心無間而得. 但不以此頓盡正習一言於

習有見思習及塵沙習. 菩薩修學塵沙法門.

治其劣慧. 於一一門用四諦觀. 伏其正使於

一一門六度行熏見思習. 故樹王下三十四

心. 於塵沙法上證四眞諦. 故令正使及二習

氣俱時而盡. 故能二諦皆究竟也. 方異三乘

弟子獨彰佛眼佛智. 三此中下約佛明補處.

二若就下結觀智. 若於三藏明觀音人其相如

是. 三料揀二. 初簡超劫二. 初問. 一超九劫

者. 婆沙云. 爾時有佛. 號曰底沙. 有二弟子.

一名釋迦. 樂修利他行所化機先熟. 二名慈

氏. 樂修自利行所化機在後. 彼佛念曰. □多

人就一人卽難. □一人就多人卽易. 欲令釋迦

先成道故. 於是捨二弟子入至山中. 時釋迦

菩薩隨後入山. 尋心本師不見□跡. 正行之

次. 忽見彼佛在寶龕中入火界定. 威光赫奕

特異於常. 行次忘下一足經1于七日. 說於一

偈歎彼世尊云. 天地此界多聞室(卽北方多聞天王之室也)逝

宮天處十方無(逝宮卽梵王宮. 外道計彼爲常佛爲破彼故稱逝宮)丈夫牛王

大沙門. 尋地山林遍無等. 因此精進超於九

劫. 在彌勒前成佛. 二答. 弗沙與底沙梵語□

切耳. 彌勒値佛必有超劫. 恐梵文未至. 二簡

百劫二. 初問. 二答. 2住此法門者. 若任運行

中              欄

於六度法門. 則須百劫. 此據常途理數而言.

若精進功倍. 亦何局於時分. 二通敎二. 初明

敎相二. 初示名敎. 三乘因位共能忘言契眞

諦故. 同斷見愛故受通名. 然有利根通入後

敎. 今分四相且從鈍說. 前敎菩薩至果方斷.

三乘不通也. 二此事下辯行相二. 初斥三藏

明行位二. 初對事度顯空行三. 初斥事非度.

大論斥三藏菩薩云. 具足三毒. 云何能集無

量功德. 譬如毒甁雖貯甘露皆不中食. 菩薩

修諸純淨功德. 乃得作佛. 若雜三毒. 云何能

具淸淨法門. 菩薩之身猶如毒器. 具足煩惱

名爲有毒. 修習佛法如貯甘露. 此法敎他令

他失於常住之命. 檀有三品. 謂命上身中財

下也. 貿□割身猶是中捨. 旣不了空焉到彼

岸. 二不見下明空成行. 施本治□□不可得.

三事旣空施相不立. 能所旣泯眞空現前. 是

眞檀度. 下之五度能所皆空. 是則名爲道不

二相. 以此空慧蕩生法執. 故令衆行稱理圓

成. 三又復下斥定三祇. 空心立行長劫忘勞.

攝無量生經無量劫. 何得限定三阿僧祇. 爲

逗衍機須破三藏. 非是廢除彼敎接物. 二大

品下約斷結明共立二. 初衍門行位二. 初斷

結行. 梵云薩婆若. 此云[&FFFF]#切智發心與此空

智相應. 卽能斷見及破思惟. 卽是無生人法

法緣慈悲. 自行化他積行塡願. 皆與無生四

諦相應. 故能因中斷結證理. 二則有下斷結

位. 二若將下對小階級. 八人地對八忍. 人者

忍也. 世第一後十六刹那齊道比忍. 猶屬於

賢. 至道比智卽名爲聖. 二位同在無間三昧.

下              欄

故以十六對八人見. 此敎菩薩從已3辦地. 留

習潤生用慈悲道. 與眞空觀雙行化物. 前斷

正使今侵二習. 至于佛地. 見思習盡眞諦究

竟. 塵沙習盡俗諦究竟. 第七地中有斷有留.

故盡不盡. 二以誓下約扶餘習以利他. 正使

旣盡習不潤生. 以誓扶之能生三界. 以藏通

敎俱不談常. 生死之身全由惑業. 二乘惑盡

不受後身. 菩薩利物恐同二乘. 故藏菩薩用

慈悲誓. 扶於正使受生化物. 通旣斷正以誓

扶習而作生因. 盡在不久故似微煙. 旣爲益

他留形三界. 故稱名感見能拔苦與樂. 二此

是下結觀可見. 三別敎二. 初明敎相二. 初示

名敎. 詮中故異通. 次第故異圓. 故名爲別. 不

共般若不共二乘. 全別前敎. 圓亦不共故未

別後. 不名不共意在於玆. 二此敎下辯行相

二. 初約次第明行位二. 初明次第意. 雖說衆

生見聞覺知體是佛性. 而全起作三種之惑.

故須用此覺知之性. 觀空破有觀假破空待二

均平. 方照本性中道之覺. 故名方便. 次第顯

理旣此迂□. 故經塵劫. 從初標志. 次第修學

河沙觀智. 破河沙惑. 顯如來藏河沙性德. 故

緣無量四諦發心. 二十信下明伏斷相二. 初

法. 十信緣中通伏三惑心正著有. 要先觀空

伏斷四住. 方□滯有. 復4偏著空故觀六界藥

病. 成就體析八門道種. 又觀四聖惑智因緣.

無量無作八門道種. 二觀旣成故照中道. 此

時三觀只在一心. 別向圓修斯之謂矣. 二喩.

圓譬5冶會作器. 別喩燒金作器. 冶謂鎔鑄. 淳

樸頓融任運[&FFFF]#垢先落. 燒謂鍛鍊. 物體猶堅